recursal/SuperWikiNEXT-32B huggingface dataset:
बारहवाँ चार्ल्स का चित्र। 
**बारहवाँ चार्ल्स** (स्वीडिश: *Karl XII*, 17 जून 1682 - 30 नवंबर 1718), 1697 से 1718 तक स्वीडन के राजा थे। वह ग्यारहवें चार्ल्स के एकमात्र जीवित पुत्र थे। उन्होंने सात महीने की कार्यवाहक सरकार के बाद पंद्रह साल की उम्र में सत्ता संभाली।

जीवनी
-----

1700 में, डेनमार्क-नॉर्वे, सैक्सोनी-पोलैंड-लिथुआनिया और रूस के एक गठबंधन ने लिवोनिया और इंगेरिया के प्रांतों पर हमला किया। वह स्वीडिश साम्राज्य पर युवा और अनुभवहीन राजा के होने का फायदा उठाना चाहते थे। इस प्रकार महान उत्तरी युद्ध (*ग्रेट नॉर्थर्न वॉर*) की शुरुआत हुई। महागठबंधन के खिलाफ स्वीडिश सेना का नेतृत्व करते हुए चार्ल्स ने कई जीत हासिल की। 1700 की नरवा की लड़ाई में अपने से तीन गुना बड़ी रूसी सेना पर एक बड़ी जीत ने पीटर महान को शांति के लिए झुकने के लिए मजबूर किया। लेकिन जिसे चार्ल्स ने इसे खारिज कर दिया। 1706 तक चार्ल्स, जो अब 24 साल का हो चूका था, ने अपने सभी दुश्मनों को झुकने के लिए मजबूर कर दिया था। रूस अब एकमात्र शेष शत्रुतापूर्ण शक्ति था।

मॉस्को पर चार्ल्स की चढ़ाई की प्रारंभिक सफलता के बाद, अभियान तब आपदा के साथ समाप्त हुआ जब पोल्टावा में स्वीडिश सेना ने अपने आकार से दोगुने से अधिक बड़ी रूसी बल से हार का सामना किया। चार्ल्स इस लड़ाई से पहले घायल हो गए थे, जिससे वह सेना का नियंत्रण लेने में असमर्थ हुए। इस हार के बाद पेरेवोलोचन में सेना ने आत्मसमर्पण कर दिया। चार्ल्स ने नॉर्वे पर हमले का नेतृत्व करने से पहले उस्मानी साम्राज्य में निर्वासन के कई वर्ष काटे। नॉर्वे पे हमला डेनिश राजा को एक बार फिर से युद्ध से बाहर करने की कोशिश थी। 1718 में फ्रेड्रिकस्टेन की घेराबंदी में उनकी मौत के साथ यह अभियान विफलता के साथ समाप्त हुआ।

विरासत
------

चार्ल्स की मृत्यु के समय स्वीडिश साम्राज्य का अधिकांश हिस्सा विदेशी सेना के कब्जे में था, हालांकि खुद स्वीडन अभी भी स्वतंत्र था। इस स्थिति को बाद में औपचारिक रूप दिया गया। परिणाम स्वीडिश साम्राज्य, इसकी प्रभावी ढंग से संगठित सम्पूर्ण राजशाही और युद्धों में भाग लेने की क्षमता का अंत रहा। इसके बाद संसदीय सरकार की शुरुआत हुई जो कि महाद्वीपीय यूरोप के लिए किसी संसदीय सरकार की शुरुआत हुई। यह व्यवस्था आधी सदी तक चली।

चार्ल्स असाधारण कुशल सैन्य नेता और रणनीतिज्ञ थे। साथ ही वह सक्षम राजनीतिज्ञ थे, जिन्हें महत्वपूर्ण कर और कानूनी सुधारों को शुरू करने का श्रेय दिया जाता था। उनका आधे से अधिक जीवन और लगभग पूरा शासनकाल युद्ध के दौरान ही रहा। इसलिये उन्होंने कभी शादी नहीं की और कोई संतान पैदा नहीं हुई। राजसिंहासन उनकी बहन उल्लीका एलोनोरा द्वारा लिया गया। बाद में उन्होंने अपने पति को सिंहासन का आत्मसमर्पण कर दिया जो स्वीडन के राजा फ्रेडरिक प्रथम बने।

सन्दर्भ
-------

1. ↑  "Karl XII (in Swedish)" (PDF). *Livrustkammaren*. Livrustkammaren Museum. मूल (PDF) से 29 मई 2015 को पुरालेखित. अभिगमन तिथि 28 April 2016.
2. ↑  Cronholm, Neander Nicolas (1902). "37". *A history of Sweden from the earliest times to the present day*. New York.
3. ↑  Hofberg, Herman; Heurlin, Frithiof; Millqvist, Victor; Rubenson, Olof (1908). *Svenskt Biografiskt Handlexikon – Uggleupplagan [Swedish Biographical Dictionary – The Owl Edition] 2nd Edition (In Swedish)*. Albert Bonniers Förlag. OCLC 49695435.
**नदी जोड़ो परियोजना** एक बड़े पैमाने पर प्रस्तावित सिविल इंजीनियरिंग परियोजना है, जिसका उद्देश्य भारतीय नदियों को जलाशयों और नहरों के माध्यम से आपस में जोड़ना है। जिससे भारत के कुछ हिस्सों में लगातार बाढ़ या पानी की कमी की समस्या को दूर किया जा सकता है।

इस परियोजना को तीन भागों में विभाजित किया गया है: उत्तर हिमालयी नदी जोडो घटक; दक्षिणी प्रायद्वीपीय घटक और 2005 से शुरू, अंतरराज्यीय नदी जोडो घटक। परियोजना को जल संसाधन मंत्रालय के अन्तर्गत भारत के राष्ट्रीय जल विकास प्राधिकरण (एनडब्ल्यूडीए) द्वारा प्रबंधित किया जा रहा है। एनडब्ल्यूडीए ने हिमालयी घटक की 14 परियोजनाओं, प्रायद्वीपीय घटक की 16 परियोजनाएं, और 37 अंतरराज्यीय नदी जोड़ने परियोजनाओं पर अध्ययन कर रिपोर्ट तैयार किया है।

भारत में औसत वर्षा करीब 4,000 अरब घन मीटर है, लेकिन भारत की अधिकांश वर्षा 4 महीने की अवधि - जून से सितंबर (मानसून) के बीच होती है। हालांकि, देश भर में वर्षण समान नहीं है, पूर्व और उत्तरी में अधिक बारिश होती है, जबकि पश्चिम और दक्षिण में कम बारिश होती है। भारत में कई बार अतिरिक्त मानसून और बाढ़ के वर्ष, और इसके बाद औसत या देर से मॉनसून के साथ सूखा कि स्थिति भी देखने को मिलती है। इस भौगोलिक और समय के विचरण में प्राकृतिक पानी की उपलब्धता बनाम सिंचाई, पेय और औद्योगिक गतिविधि हेतु जल की वार्षिक मांग के बीच, मांग-आपूर्ति की एक बडी खाई बनी हुई है, जोकि भारत की बढ़ती आबादी के साथ और बिगड़ते जा रही है।

सन्दर्भ
-------

1. ↑
2. ↑  Jayanta Bandyopadhyay and Shama Perveen (2003), The Interlinking of Indian Rivers: Some Questions on the Scientific, Economic and Environmental Dimensions of the Proposal Archived 2014-07-14 at the Wayback Machine IIM Calcutta, IISWBM, Kolkata
3. ↑  "National water Development Agency (NWDA) Studies". मूल से 22 मई 2012 को पुरालेखित. अभिगमन तिथि 29 August 2012.
4. ↑
5. ↑
6. 1 2  IWMI Research Report 83. "Spatial variation in water supply and demand across river basins of India" (PDF). मूल (PDF) से 6 मार्च 2012 को पुरालेखित. अभिगमन तिथि 23 August 2012.

### बाहरी कड़ियाँ

* नदी जोड़ो परियोजना: समग्र विश्लेषण
* केन-बेतवा लिंक प्रोजेक्ट पर जल्द शुरू होगा काम, तीन-चार दिनों में एमपी-यूपी-केंद्र के बीच समझौते के आसार
पेलिकन
**पेलिकन** (Pelican), जिसका नाम **पेलेकैनस** (Pelecanus) है, बड़े आकार के जलीय पक्षियों का एक जीववैज्ञानिक वंश है। इसका आठ ज्ञात जातियाँ हैं। पेलिकन अपनी लम्बी चोंच और बड़ी गले की थैली से पहचाने जाते हैं। इसकी सहायता से यह पानी की बड़ी मात्रा को मुँह में लेकर अपने ग्रास को पानी से अलग कर निगलते हैं और पानी बाहर आ जाता है। पेलिकन लगातार अंतर्देशीय और तटीय जल पर मछलियाँ पकड़ते है। वे पानी के सतह पर उड़ अपनी विशेष चोंच को पानी से टकराकर अपना शिकार पकड़ते हैं। ये विशाल पक्षी अक्सर झुंडो में यात्रा और शिकार करते हैं। इनका प्रजनन करने का माध्यम समूहों में होता है। नर पक्षी का वजन 9 से 15 किलोग्राम तक होता है। इतना वजन होने के बावजूद यह मजबूत व तेज उड़ने वाला पक्षी है।

प्रवास
------

भारत में यह पक्षी उत्तर-पश्चिम क्षेत्रों मुख्यत गुजरात में कच्छ व इसके आसपास काफी संख्या में आते हैं। ये मुख्यता साइबेरिया और पूर्वी यूरोप से जब यहां बर्फ पड़ने लगी है तो हजारों किलोमीटर उड़ान भरकर प्रजनन व भोजन के लिए भारत में आते हैं। शीत ऋतु की दस्तक के साथ ही इस पक्षी का भारत में आना आरंभ हो जाता है। यह पक्षी प्रवास के दौरान तीन हजार किलोमीटर की ऊंचाई तक 'वी' आकार में उड़ कर यहां आते है।

प्रजनन
------

हवासील का प्रजनन का समय फरवरी से अप्रैल तक होता है। ये आमतौर पर पानी के किनारे मिट्टी व तिनके आदि एकत्रित कर बड़ा घोंसला बनाते है। एक ही जगह पर काफी संख्या में घोंसले होते है। गुजरात के कच्छ क्षेत्र में यह भी कब्जा कर लेते हैं। मादा दो से तीन अंडे देती है। नर व मादा मिल कर चूजों को पालते है। प्रजनन के समय नर पक्षी के चेहरे का रंग गुलाबी व मादा का रंग नारंगी जैसा होता है। ये पक्षी साफ पर्यावरण में ही रहना पसंद करते हैं। ये प्रदूषित झीलों से दूर चले जाते है। जमीन में घोसले होने से इसके अंडों व चूजों को कुछ शिकारी जानवर जैसे लोमड़ी व गीदड़ आदि खा जाते हैं। कई बार झीलों में तैरते हुए पक्षी मगरमच्छों का भी शिकार बन जाते है।

इन्हें भी देखें
---------------

* पेलिकनीफोरमीज़
* पक्षी

सन्दर्भ
-------

1. ↑  Bourdon, Estelle; Bouya, Baâdi & Iarochene, Mohamed (2005): Earliest African neornithine bird: A new species of Prophaethontidae (Aves) from the Paleocene of Morocco. *J. Vertebrate Paleontology* **25**(1): 157–170. DOI: 10.1671/0272-4634(2005)025[0157:EANBAN]2.0.CO;2 HTML abstract
2. ↑  Mayr, Gerald (2003): The phylogenetic affinities of the Shoebill (*Balaeniceps rex*). *Journal für Ornithologie* **144**(2): 157–175. [English with German abstract] HTML abstract
3. ↑  Mortimer, Michael (2004): The Theropod Database: Phylogeny of taxa. Retrieved 2013-MAR-02.
साम्यवाद विचारधारा के संस्थापक कार्ल मार्क्स ने समाज में बूर्ज़वाज़ी वर्ग की भूमिका पर बहुत लिखा
मध्य युग में बुर्जुआ से संबंधित लोगों की क्लासिक छवि के साथ एक महान आदमी का चित्रण करने वाला विरूप-चित्रण।
और अर्थशास्त्र में मध्य वर्ग से अधिक धनवान श्रेणी को कहा जाता है और इस शब्द का प्रयोग बाएँ की राजनीति के सन्दर्भ में अधिक होता है। यह मूल रूप से फ़्रांसीसी भाषा का शब्द है। यूरोप में १८वीं सदी में इस वर्ग को पूँजीपति और पूँजी से सम्बंधित संस्कृति पर नियंत्रण रखने वाला समझा जाता था।

साम्यवादी सोच में
-----------------

साम्यवादी (मार्क्सवादी) विचारधारा में बूर्जुआ वर्ग के लोग हमेशा धन बटोरने व अपनी संपत्ति सुरक्षित करने में लगे रहते हैं और उनका मुख्य ध्येय समाज में अपने ऊँचे स्थान और आर्थिक नियंत्रण को बनाए रखना होता है। मार्क्सवादी दृष्टिकोण में समाज में दो मुख्य वर्ग होते है - बूर्ज़वाज़ी (पूंजीपति) और प्रोलितारियत​ (proletariat, मज़दूर वर्ग)। बूर्ज़वाज़ी कारख़ानों और आर्थिक कार्य के अन्य साधनों पर क़ब्ज़ा जमाए होते हैं। प्रोलितारियत​ को जीवनी चलाने के लिए मजबूरन इनके कारख़ानों में काम करना होता है क्योंकि आमदनी करने का कोई अन्य ज़रिया नहीं होता। इस तरह से बूर्ज़वाज़ी प्रोलितारियत​ के श्रम से लाभ उठाते हैं और प्रोलितारियत​ को कठिनाई और ग़रीबी में जीवन बसर करना पड़ता है। अन्य विचारधाराओं में इस मार्क्सवादी दृष्टिकोण में खोट निकाले गए हैं।

उच्चारण
-------

अंग्रेज़ी, फ़्रांसीसी, रूसी व अन्य भाषाओं में 'बूर्झ़वाज़ी' सही उच्चारण है, जिसके बिंदु-वाले 'झ़' का उच्चारण पर ध्यान दें क्योंकि यह बिना बिन्दु वाले 'झ' से काफ़ी भिन्न है। इसका उच्चारण अंग्रेज़ी के 'टेलिविझ़न' शब्द के 'झ़' से मिलता है।

सन्दर्भ
-------

1. ↑  Essentials of Sociology, David B. Brinkerhoff, Lynn K. White, Suzanne T. Ortega, pp. 145, Cengage Learning, 2007, ISBN 978-0-495-09636-8, *... The bourgeoisie is the class that owns the tools and materials for their work—the means of production. The proletariat is the class that does not own the means of production ...*
2. ↑  Analyzing Politics: An Introduction to Political Science, Ellen Grigsby, pp. 114, Cengage Learning, 2011, ISBN 978-1-111-34277-7, *... The bourgeoisie is the class that lives primarily by purchasing the labor power of others and using this labor to operate the factories and businesses owned by the bourgeoisie. Thus, generally, the proletariat consists of people who work for wages ...*

इन्हें भी देखें
---------------

* साम्यवाद
* सर्वहारा

बाहरी कड़ियाँ
-------------

* मध्य वर्ग की अवधारणा और हिंदी साहित्य (राहुल सिंह)
* बूर्जुआ का बूर्ज (शब्दों का सफर)
पेलोपोनीज़ का नक़्शा
पेलोपोनीज़ में मानी प्रायद्वीप का दृश्य
**पेलोपोनीज़** (यूनानी: Πελοπόννησος, पेलोपोन्निसोस; अंग्रेज़ी: The Peloponnese, द पॅलोपोनीज़) यूनान के दक्षिणी भाग में स्थित एक बड़ा प्रायद्वीप (पॅनिन्सुला) है। इसके और यूनान के मुख्य भाग के बीच में कौरिन्थ की खाड़ी आती है। उस्मानी साम्राज्य के काल में, जब यूनान पर तुर्की-केन्द्रित उस्मानियों का राज था, वे इस प्रायद्वीप को मोरेआ (Μωρέας) कहा करते थे और यह नाम अभी भी अनुपचारित रूप से इस्तेमाल होता है। सन् १८९३ में कौरिन्थ नहर खोदी गई जिस से वास्तव में यह एक द्वीप बन गया लेकिन आम तौर पर इसे अब भी प्रायद्वीप ही बुलाया जाता है।

भूगोल
-----

पेलोपोनीज़ का क्षेत्रफल लगभग २१,५५० वर्ग किमी है। इसके और यूनान के बाक़ी मुख्य भाग के बीच में सन् १८९३ में कौरिन्थ नहर बन गई थी लेकिन उस के ऊपर २००४ में रिओ-ऐंटीरिओ पुल तैयार कर दिया गया। पेलोपोनीज़ का अंदरूनी भाग एक पहाड़ियों से भरा क्षेत्र है, जिनमें ताएगेतस (Ταΰγετος) पहाड़ी शृंखला सब से प्रसिद्ध है। इसमें पेलोपोनीज़ का सब से ऊंचा पहाड़ स्थित है: २,४०७ मीटर ऊंचा प्रोफ़ितिस इलिआस शिखर (Profitis Ilias)। पेलोपोनीज़ प्रायद्वीप के स्वयं चार प्रायद्वीप हैं जो दक्षिण की तरफ़ उँगलियों की तरह फैले हैं: मेसिनिआ (Μεσσηνία, Messenia), मानी प्रायद्वीप (Μάνη, Mani), मलेआ अंतरीप (Ακρωτήριον Μαλέας, आक्रोतीरिओन मलेआस, Cape Maleas) और आर्गोलीदा (Αργολίδα, Argolis)। पेलोपोनीज़ के पूर्वी तट से आगे आर्गो-सारोनिक (Argo-Saronic) द्वीप समूह है और इसके पश्चिमी तट से आगे आयोनियाई (Ionian) द्वीप समूह है।

इतिहास
------

प्राचीन यूनान में पेलोपोनीज़ स्पार्टा नामक संस्कृति का घर था। यूनानी इतिहास में स्पार्टा और एथंस का मुकाबला बहुत महत्व रखता है।

इन्हें भी देखें
---------------

* यूनान
* स्पार्टा

सन्दर्भ
-------

1. ↑  Elinor De Wire, Dolores Reyes-Pergioudakis. "The Lighthouses of Greece". Pineapple Press Inc, 2010. आई॰ऍस॰बी॰ऍन॰ 9781561644520. मूल से 1 अप्रैल 2016 को पुरालेखित. अभिगमन तिथि 17 सितंबर 2011.
बृजलाल बियाणी (1896-1968) एक भारतीय स्वतंत्रता सेनानी और लेखक थे। जो मध्य प्रांत और बरार राज्य क्षेत्र से भारत की संविधान सभा के सदस्य चुने गए थे। स्वतंत्रता के वह बाद 1957 के बॉम्बे विधानसभा (अब महाराष्ट्र विधानसभा) के सदस्य चुने गए थे।

जीवन परिचय
----------

बृजलाल का जन्म हातरुण ता.बालापुर जि अकोला 1886 ई. में हुआ था, वह महाराष्ट्र के अकोला ज़िले में पले-बढ़े और नागपुर के मॉरिस कॉलेज में पढ़े। 1920 में बियाणी असहयोग आंदोलन में शामिल हो गए। दांडी मार्च, नमक सत्याग्रह, संघर्ष में उनकी भागीदारी के कारण उन्हें केई बार जेल की सजा सुनाई गई।

  

वे 1927-1930 के दौरान मध्य प्रांत और बरार की तीसरी विधान परिषद के सदस्य के रूप में पहली बार एम.एल.सी. के रूप में चुने गए। 

स्वतंत्रता के बाद, बियानी ने तत्कालीन मध्य प्रदेश राज्य के वित्त मंत्री के रूप में कार्य किया और बाद में अकोला निर्वाचन क्षेत्र का प्रतिनिधित्व किया।

बाद में वह 1957 के चुनावों में मंगरुलपीर से बॉम्बे राज्य की विधान सभा के लिए चुने गए। 

उनका विवाह बहुत ही कम उम्र में सावित्री से कर दिया गया था। उनकी बेटी सरला बिड़ला की शादी अप्रैल 1941 में भारतीय व्यवसायी घनश्याम दास बिड़ला के बेटे बसंत कुमार बिड़ला से हुई थी।

उनके नाम पर अमरावती में बृजलाल बियाणी साइंस कॉलेज का नाम रखा गया। भारत सरकार ने 2002 में उनके सम्मान में एक डाक टिकट जारी किया।
बलबीर सिंहमेलबर्न ओलंपिक विजय समारोह 1956 में बलबीर सिंह
**बलबीर सिंह (बलबीर सिंह सीनियर)** (जन्म : 31 दिसंबर 1923 - 25 मई 2020) [ हरिपुर, पंजाब) भारत के हॉकी खिलाड़ी थे, जिन्होने ओलम्पिक में पुरुष हॉकी फ़ाइनल में सर्वाधिक गोल रिकॉर्ड बनाया। भारत सरकार ने बलबीर को 1957 में पद्मश्री पुरूस्कार से सम्मानित किया। उन्हें प्रायः 'बलबीर सिंह सीनियर' कहा जाता है ताकि हॉकी के 'बलबीर सिंह' नामक दूसरे खिलाड़ी से भ्रम न हो।

उपलब्धियां
----------

बलबीर को 1957 में पद्मश्री मिला था, वह यह सम्मान हासिल करने वाले पहले खिलाड़ी थे। वह 1975 विश्व कप विजेता भारतीय टीम के मैनेजर भी थे। वे भारत की उन तीन ओलम्पिक टीमों में शामिल थे जिसने स्वर्ण पदक जीता (लन्दन-1948, हेलसिंकी-1952, मेलबोर्न-1956)। उन्होने 1952 के ओलम्पिक में नीदरलैण्ड के विरुद्ध पाँच गोल किये थे जो अभी तक रिकॉर्ड है। बलबीर सिंह ने तीन ओलंपिक के 8 मैचों में 22 गोल किए। अंतरराष्ट्रीय ओलिंपिक कमेटी ने आधुनिक ओलंपिक इतिहास के 16 महानतम खिलाड़ियों में शामिल किया था।

निधन
----

बलबीर सिंह सीनियर का 96 साल की उम्र में मोहाली के फोर्टिस अस्पताल में 25 मई 2020 को निधन हो गया। कोरोना टेस्ट की रिपोर्ट नकारात्मक रही, वह सांस की बीमारी से जूझ रहे थे। 2019 में वह फेफड़ों में निमोनिया के कारण तीन महीने अस्पताल में रहे थे ।

बाहरी कड़ियाँ
-------------

* बादल ने बलबीर सिंह सीनियर को भारत रत्न देने की सिफारिश की

सन्दर्भ
-------



1. ↑  Shrivastava, Surendra (2013-01-01). *Hockey : Khel Aur Niyam*. Prabhat Prakashan. आई॰ऍस॰बी॰ऍन॰ 978-93-80839-17-2.
2. ↑  "हॉकी दिग्गज बलबीर सिंह सीनियर की स्थिति अब भी नाजुक". *Prabhasakshi* (hindi में). अभिगमन तिथि 2019-11-27.सीएस1 रखरखाव: नामालूम भाषा (link)
3. ↑  "हॉकी में भारत को 3 ओलिम्पिक गोल्ड दिलाने वाले बलबीर सिंह सीनियर अस्पताल में भर्ती". *punjabkesari*. 2018-10-04. अभिगमन तिथि 2019-11-27.
4. ↑  "अलविदा... भारतीय हॉकी के 'सीनियर', बलबीर सिंह के पार्थिव शरीर के साथ रखी गई हॉकी स्टिक". *Amar Ujala*. मूल से 27 मई 2020 को पुरालेखित. अभिगमन तिथि 2020-05-27.
**मदर डेरी** भारत सरकार के राष्ट्रीय डेरी विकास बोर्ड के स्वामित्व में एक कंपनी है। यह बोर्ड मत्स्यपालन, पशुपालन और डेयरी मंत्रालय के अंतर्गत एक वैधानिक निकाय है। यह कंपनी दूध और डेरी उत्पादों का निर्माण, विपणन और बिक्री करता है। मदर डेरी की स्थापना 1974 में राष्ट्रीय डेरी विकास बोर्ड (एनडीडीबी) की सहायक कंपनी के रूप में हुई थी। कंपनी के प्रबंध निदेशक मनीष बंदलिश हैं।

विवरण
-----

मदर डेरी को 1974 में 'ऑपरेशन फ्लड' के तहत राष्ट्रीय डेरी विकास बोर्ड (एनडीडीबी) के स्वामित्व में एक सहायक कंपनी के रूप में शुरू किया गया था। यह दुग्ध क्रांति के तहत एक पहल थी, जिसका उद्देश्य भारत को दूध के लिए आत्मनिर्भर राष्ट्र बनाना था। मदर डेरी तरल दूध की अपनी आवश्यकता का एक महत्वपूर्ण हिस्सा डेरी सहकारी समितियों और ग्रामीण स्तर के किसान केंद्रित संगठनों से प्राप्त करती है।

यह मूल रूप से दिल्ली और राष्ट्रीय राजधानी क्षेत्र (एनसीआर) के हिस्सों पर केंद्रित है। बाजार में इसके 1500 मिल्क बूथ और 300 सफल आउटलेट हैं। बाद में इसका विस्तार भारत के अन्य क्षेत्रों में हुआ। यह वर्तमान में 400 सफल आउटलेट्स (दुकानें) के माध्यम से दूध और दुग्ध उत्पाद बेचती है। यह दिल्ली-एनसीआर में प्रमुख दूध आपूर्तिकर्ता है और इस क्षेत्र में प्रति दिन लगभग 30 लाख लीटर दूध बेचती है। यह दूध से बने उत्पाद भी प्रदान करती है , जैसे दही, छाछ, लस्सी, घी, आदि।

सन्दर्भ
-------

1. ↑  "Mother Dairy forays into bread segment, aims to double its revenue in 5 yrs". *Business Standard India*. Press Trust of India. 30 July 2020.
2. ↑  "तीन साल में मदर डेयरी करेगा 100 प्रोडक्ट लॉन्च, इस गर्मी के सीजन होगी 15 नए उत्पादों की शुरुआत". *एबीपी न्यूज़*. 13 अप्रैल 2023. अभिगमन तिथि 16 जून 2023.
3. ↑  "Milk Price hike: मदर डेयरी ने दूध की कीमतों में किया 2 रुपये प्रति लीटर का इजाफा, नए दाम कल से लागू". *न्यूज़ 18*. 26 दिसम्बर 2022. अभिगमन तिथि 16 जून 2023.
4. ↑  "लगातार दूसरे महीने दूध हुआ महंगा, मदर डेयरी ने 2 रुपये लीटर दाम बढ़ाने का किया ऐलान". *आज तक*. 26 दिसम्बर 2022. अभिगमन तिथि 16 जून 2023.
**बलबीर पुंज** (जन्म १९४९), भारत के एक पत्रकार एवं स्तम्भकार हैं। वे भारतीय जनता पार्टी से राज्यसभा के सदस्य भी रहे हैं। ३१ मार्च २०१३ में उन्हें भारतीय जनता पार्टी का एक उपाध्यक्ष बनाया गया।  अखबारों के अधिकांश पाठक बलबीर पुंज के नाम और उनके लेखन से परिचित है। प्रख्यात विचारक और चिंतक बलबीर पुंज, एक दशक के अधिक के समय तक, 1997-98 से लेकर 2009-10 के महत्वपूर्ण कालखंड में भारतीय जनता पार्टी के बौद्धिक प्रकोष्ठ के संयोजक भी रहे। यह काफी महत्वपूर्ण काल था, जब भाजपा ने अपने वैचारिक अधिष्ठान पर उस भवन की नींव रखी, जिस पर पार्टी और सरकार का परचम आज पूरे देश में लहरा रहा है।

पुंज का जन्म 2 अक्टबूर 1949 को पंजाब के गुरुदासपुर जिले में हुआ। चूंकि परिवार दिल्ली में था, इसलिए उन्होंने शिक्षा-दीक्षा देश की राजधानी दिल्ली से ही ग्रहण की। बाल्यकाल में ही पुंज राष्ट्रवादी संगठन राष्ट्रीय स्वयंसेवक संघ से जुड़े और कॉलेज जीवन में अखिल भारतीय विद्यार्थी परिषद के सक्रिय कार्यकर्ता भी रहे। पुंज ने अखिल भारतीय विद्यार्थी परिषद की दिल्ली ईकाई में प्रदेश मंत्री, प्रदेश महामंत्री जैसी महत्वपूर्ण जिम्मेदारियों का भी निर्वाहन किया।

पत्रकारिता के क्षेत्र में बलबीर पुंज ने राष्ट्रवादी अंग्रेजी समाचारपत्र मदरलैंड से पदार्पण किया, उस समय अधिकतर अंग्रेजी समाचारपत्रों पर वामपंथियों का खासा प्रभाव था। लेखन कार्य के साथ-साथ पुंज की नेशनल यूनियन ऑफ जर्नलिस्ट (एन.यू.जे.) में भी महत्वपूर्ण सहभागिता रही। उन्होंने एन.यू.जे. में उपाध्यक्ष और महामंत्री का पद भी संभाला।

एक कुशल पत्रकार के रुप में पुंज ने 25 वर्षों तक इंडियन एक्सप्रेस समूह में कार्य किया और 1995 में फाइनेंशियल एक्सप्रेस में सीनियर एडिटर के पद से त्यागपत्र देकर ऑब्जर्वर ऑफ बिजनेस एंड पॉलिटिक्स में बतौर कार्यकारी संपादक के रुप में कार्य किया। 1998 में भारत सरकार ने बलबीर पुंज को भारतीय जन संचार संस्थान (''[[Indian Institute of Mass Communication]]'') के अध्यक्ष पद पर नियुक्त किया।

वर्ष 2000-2006 तक उत्तरप्रदेश और 2008-2014 तक ओडिशा से भाजपा सांसद के रुप में राज्यसभा की कार्यवाही में महत्वपूर्ण योगदान दिया। भाजपा संगठन में भी उनकी महती भूमिका रही। उन्होंने पार्टी के राष्ट्रीय मंत्री और अखिल भारतीय उपाध्यक्ष पद को भी सुशोभित किया। पार्टी ने पुंज को केरल, पंजाब, गुजरात और हिमाचल प्रदेश जैसे महत्वपूर्ण प्रदेशों का प्रभारी भी नियुक्त किया।

पिछले दो दशकों से अधिक समय से बलबीर पुंज निर्भिकता के साथ राष्ट्रीय राजनीति और आर्थिक विषयों पर देश के कई महत्वपूर्ण समाचारों और पत्रिकाओं में स्वतंत्र लेखन कर रहे है। उनका दैनिक जागरण, जो लगभग 40 लाख प्रतियों की औसत दैनिक बिक्री के साथ प्रिंट मीडिया का सरताज बना हुआ है, उसमें उनका बहुत लोकप्रिय कॉलम प्रकाशित होता रहा है। अमर उजाला और पंजाब केसरी जालंधर के सभी संस्करण हिंदी, पंजाबी और उर्दू- में उनका हर सप्ताह लेख प्रकाशित होता है। अंग्रेजी समाचारपत्र पॉयनियर और न्यू इंडियन एक्सप्रेस में लिखा गया स्तंभ खासा लोकप्रिय रहा है। समय-समय पर पुंज के लेख इंडियन एक्सप्रेस, टाइम्स ऑफ इंडिया, मेल टुडे जैसे अंग्रेजी समाचारपत्रों और आउटलुक जैसी पत्रिकाओं में भी नियमित रुप से प्रकाशित होते रहे है।

सन्दर्भ
-------

1. ↑  bjp announce core team, bjp announce core team. "bjp announce core team". *ibnlive*. मूल से 2 एप्रिल 2013 को पुरालेखित. अभिगमन तिथि 31 मार्च 2013.
गोरखाली कप्तान बलभद्र कुंवर अपने युवावस्था में
**बलभद्र कुंवर** वा **बलभद्र कंवर** (सन् १७८९ - सन् १८२२) एक नेपाली सैनिक कप्तान एवं देशभक्त योद्धा थे। वे नेपाल के राष्ट्रिय नायक हैं। राजा महेंद्र के निर्देशनमें कवि बालकृष्ण सम द्वारा मनोनीत नेपाल के राष्ट्रीय विभूति में से एक हैं ।

वे बाइसे गोरखा राज्य के क्षत्रिय कुँवर वंश के सरदार चन्द्रवीर कुँवर के द्वितीय पुत्र और सरदार जयकृष्ण कुँवर के नाति हैं । उनकी माता अम्बिका देवी **नेपालके जिन्दा शेर** उपाधि से मानेजाने वाले बडाकाजी अमर सिंह थापा के पुत्री हैं । बलभद्र अंग्रेज-नेपाल युद्ध (१८१४ से १८१६) में अपने महान सेवाओं के लिये विख्यात हैं। उस युद्घ में उनके नाना बडाकाजी अमर सिंह थापा और मामा काजी रणजोर सिंह थापा भी शामिल थे । वे शाही नेपाली सेना (गोरखाली सेना) के एक कैप्टेन थे तथा १८१४ के नालपानी के युद्ध में सेनानायक के रूप में उनको प्रसिद्धि मिली। नालपानी, देहरादून के पास स्थित है।

परिवार
------

अधिक जानकारी के लिए देखें: कुँवर परिवार
उनका जन्म पिता सरदार चन्द्रवीर कुँवर और माता अम्बिका देवी के दुस्रे पुत्रको रूपमा हुआ। उनका दादाजी सरदार जयकृष्ण कुँवर प्रसिद्ध सरदार रामकृष्ण कुँवरके भाइ थे। उनके पिता सरदार चन्द्र वीर कुँवर काभ्रे भँवरकोटके मेंं रहते थे । चन्द्रवीर ने काजी रणजोर थापा की बहन से शादी की थी और वे बडाकाजी अमर सिंह थापाके जमाईं थे ।

स्रोत
-----

1. ↑  "संग्रहीत प्रति". मूल से 3 फ़रवरी 2018 को पुरालेखित. अभिगमन तिथि 3 जुलाई 2017.
2. ↑  Regmi 1986c, पृ॰ 185.
3. ↑  Regmi 1987a, पृ॰ 48.
4. ↑  Acharya 1971, पृ॰ 3.
5. ↑  Dabaral 1987b, पृ॰ 51.
6. ↑  Regmi 1987b, पृ॰ 150.

पुस्तक
------

* Regmi, Mahesh Chandra (April 1987a), "Garhwal Appointment, A.D. 1805" (PDF), *Regmi Research Series*, **19** (4): 46–48, मूल (PDF) से 7 अगस्त 2019 को पुरालेखित

* Dabaral, Shiva Prasad ‘’Charan’’ (April 1987b), "From the Yamuna to the Sutlej" (PDF), *Regmi Research Series*, **19** (4): 50–54, मूल (PDF) से 7 अगस्त 2019 को पुरालेखित

* Regmi, Mahesh Chandra (September–October 1987b), "Gorkhali Rule in Garhwal" (PDF), *Regmi Research Series*, **19** (9–10): 143–150, मूल (PDF) से 7 अगस्त 2019 को पुरालेखितसीएस1 रखरखाव: तिथि प्रारूप (link)

* Regmi, Mahesh Chandra (November–December 1987c), "Doon Valley Affairs, A.D. 1809" (PDF), *Regmi Research Series*, **19** (11–12): 159, मूल (PDF) से 7 अगस्त 2019 को पुरालेखितसीएस1 रखरखाव: तिथि प्रारूप (link)

बाहरी कड़ियाँ
-------------

* जिस दुश्मन के बहादुरी की कायल थी ब्रितानी सेना
**बलरामपुर** (Balrampur) भारत के उत्तर प्रदेश राज्य के बलरामपुर ज़िले में स्थित एक नगर है। यह उस ज़िले का मुख्यालय भी है।

विवरण
-----

बलरामपुर की सीमा पड़ोसी देश नेपाल से सटा है। बलरामपुर एक नगरपालिका बोर्ड है। यह राप्ती नदी के तट पर स्थित है। बलरामपुर जिले का निर्माण जी.डी.एन.ओ. 1428 / 1-5 / 97/172/85-आर -5 लखनऊ दिनांक 25 मई, 1997 को जिला गोंडा के विभाजन द्वारा। सिद्धार्थ नगर, श्रावस्ती, गोंडा जिला, क्रमशः पूर्व-पश्चिम और दक्षिण में स्थित हैं और नेपाल इस से उत्तर में स्थित हैं। सबसे लोकप्रिय हिन्दू पूजा स्थल में से एक है जो जिला मुख्यालय से लगभग 27 किलोमीटर दूर तुलसीपुर में स्थित है। इसे देवी पाटन के नाम से जाना जाता है। मंदिर को हिंदू पौराणिक कथाओं के अनुसार देवी दुर्गा के 51 शक्तिपीठों में शामिल होने का गौरव प्राप्त है। बलरामपुर शहर श्रावस्ती के आसपास के क्षेत्र में है। भगवान गौतम बुद्ध को माना जाता है कि वे अपनी अलौकिक शक्तियों का प्रदर्शन करते हैं। अंगुलिमाल का आध्यात्मिक रूपांतरण, एक प्रसिद्ध डकैत जिसने अंगुलियों (अंगुली) का एक हार (माला) पहना था। जिले का क्षेत्रफल 336917 Hec है। जिसमें कृषि सिंचित क्षेत्र 221432 Hec है। जिले के उत्तर में हिमालय की शिवालिक पर्वतमाला स्थित है जिसे तराई क्षेत्र कहा जाता है।

भूगोल
-----

बलरामपुर 27.43 ° N 82.18 ° E पर स्थित है। इसकी औसत ऊंचाई 105 मीटर (344 फीट) है।

इन्हें भी देखें
---------------

* बलरामपुर ज़िला, उत्तर प्रदेश

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975
**न्यायमूर्ति मदनलाल लक्ष्मणदास टहलियानी** (जन्म: 23 दिसंबर 1953), महाराष्ट्र के लोकायुक्त हैं। इससे पूर्व वे मुंबई उच्च न्यायालय के न्यायाधीश रह चुके हैं। वर्तमान पद के लिए उन्होने सेवानिवृत्त न्यायाधीश पी.बी. गायकवाड़ का स्थान ग्रहण किया है, जिनका इस पद पर कार्यकाल एक जुलाई 2014 को समाप्त हो गया था। सेशन जज के रूप में उन्हें मुंबई आतंकी हमले में जिंदा पकड़े गए एकमात्र आतंकी मुहम्मद अजमल कसाब के मुकदमे की सुनवाई हेतु जाना जाता है, जिन्होने कसाब को फांसी की सजा सुनाई थी।

प्रारंभिक जीवन और करियर
-----------------------

न्यायमूर्ति टाहिलियानी का जन्म राजस्थान राज्य के सरदार शहर में 23 दिसंबर 1953 को हुआ था। कानून की डिग्री (एलएलबी) प्राप्त करने के बाद, वे मई 1977 में गोंदिया और चंद्रपुर में अभ्यास शुरू कर दिया। 14 दिसंबर, 1979 को गढ़चिरौली में सहायक लोक अभियोजक के रूप में वे नियुक्त किए गए। गढ़चिरौली के बाद वे सिरोचना, डसईगंज और वरोरा में भी दायित्व निभाया। उन्होंने 1987 में मुंबई, मेट्रोपॉलिटन मजिस्ट्रेट के रूप में भी कार्य किया। उसके बाद 1994 में वे मुंबई के अतिरिक्त मुख्य मेट्रोपोलिटन मजिस्ट्रेट के रूप में नियुक्त हुये और 1997 में मुंबई के मुख्य मेट्रोपोलिटन मजिस्ट्रेट के रूप में पदोन्नत। उन्हें 1997 में बंबई शहर के सिविल न्यायालय के न्यायाधीश के रूप में नियुक्त किया गया। तत्पश्चात वे 2008 में बंबई के रजिस्ट्रार (निरीक्षण) उच्च न्यायालय बनें। वे 2009 में द्वितीय अतिरिक्त प्रधान न्यायाधीश, सिटी सिविल कोर्ट, मुंबई बनाए गए। वे 2009 में प्रथम अतिरिक्त प्रधान न्यायाधीश और 2010 में प्रधान न्यायाधीश बंबई शहर सिविल कोर्ट बनाए गए। उन्हें 18 मार्च 2011 को बंबई उच्च न्यायालय के न्यायाधीश के रूप में पदोन्नति मिली।

सन्दर्भ
-------

1. ↑  "न्यायमूर्ति मदनलाल लक्ष्मणदास टहलियानी ने महाराष्ट्र के लोकायुक्त के तौर पर ली शपथ". समाचार हिन्दी. 24 अगस्त 2015. अभिगमन तिथि 1 सितंबर 2015.[*मृत कड़ियाँ*]
2. ↑  "Justice M L Tahaliyani sworn in as Lokayukta of Maharashtra" [न्यायमूर्ति एमएल टाहिलियानी महाराष्ट्र के लोकायुक्त के रूप में शपथ ली] (अंग्रेज़ी में). राजभवन महाराष्ट्र. 24 अगस्त 2015. मूल से 5 मार्च 2016 को पुरालेखित. अभिगमन तिथि 1 सितंबर 2015.

बाहरी कड़ियाँ
-------------

* न्यायमूर्ति टहलियानी का साक्षात्कार (अँग्रेजी में)
**प्रोस्ट-सेना प्रतिद्वंद्विता** फ्रांसीसी ड्राइवर एलेन प्रोस्ट और ब्राजीलियाई ड्राइवर आर्टन सेना के बीच फॉर्मूला वन प्रतिद्वंद्विता थी। 1988 और 1989 सीज़न में जब वे मैकलेरन - होंडा में टीम के साथी थे, तब प्रतिद्वंद्विता अपने सबसे तीव्र रूप में थी, और 1990 में प्रोस्ट के फेरारी में शामिल होने पर जारी रही  ड्राइवरों के बीच संबंधों को टिप्पणीकारों द्वारा ध्रुवीकरण और भयंकर के रूप में देखा गया, ड्राइवरों के बीच टकराव एक नियमित घटना थी। 

टीम के साथियों के रूप में, प्रोस्ट और सेना ने 1988 और 1989 सीज़न के दौरान आयोजित 32 रेसों में से 25 जीतीं। सेना के पास 14 जीतें और 26 पोल स्थितियां थीं, जबकि प्रोस्ट के पास 11 जीतें और 4 पोल स्थितियां थीं। दूसरी ओर, प्रोस्ट ने 163 (186) अंक, 25 पोडियम और 12 सबसे तेज़ लैप सेट किए, जबकि सेना ने 150 (154) पॉइंट, 18 पोडियम और 6 सबसे तेज़ लैप सेट किए। उनमें से प्रत्येक ने एक विश्व चैम्पियनशिप जीती। टीम के साथी के रूप में अपने समय के बाद, सेना ने प्रोस्ट की 12 जीत के मुकाबले 21 जीत हासिल की। दस साल की अवधि (1984-1993) के दौरान, जिसमें दोनों ड्राइवर सक्रिय थे, सेना ने तीन चैंपियनशिप जीतीं, जबकि इसी अवधि के दौरान प्रोस्ट ने चार जीते, जिसमें 1992 के दौरान प्रोस्ट द्वारा एक साल का विश्राम भी शामिल था।

1. ↑  Knapen, Alexandre (2018-05-01). "Ayrton Senna and the Ferrari Connection Part 4 : 1990". *DriveTribe*. मूल से 3 जून 2019 को पुरालेखित. अभिगमन तिथि 3 June 2019.
2. ↑  Carausu, Alex (2019-11-18). "Senna vs Prost: One of the Fiercest Rivalries in the History of Motorsport". *autoevolution*. अभिगमन तिथि 2021-03-02.
बहलुल लोदी के 80 रत्ती का बिलन टांकाबहलुल लोदी के 80 रत्ती का बिलन टांका
**बहलोल खान लोदी** (मृत्यु:1489) दिल्ली के लोदी वंश का प्रथम सुलतान बना, जब पिछले सैयद वंश के अंतिम शासक पदच्युत हुआ। बहलूल एक अफगान व्यापारियों के परिवार में पैदा हुआ था। बाद में यह एक प्रसिद्द योद्धा होकर पंजाब का राज्यपाल बना। इसने दिल्ली सल्तनत अप्रैल 19,1451 को ग्रहण किया।

बहलूल खान ने विद्रोहियों को शांत करने हेतु बहुत प्रयास किये और अपने राज्य की सीमाओं को ग्वालियर, जौनपुर और ऊपरी उत्तर प्रदेश तक फैलाया। सन 1486 में, अपने पुत्र, बर्बक शाह को जौनपुर का राज्यपाल नियुक्त किया। इससे कुछ समय बाद उत्तराधिकार की समस्या खडी़ हुई, जो कि इसके दूसरे पुत्र सिकंदर लोदी ने दावा कर खडी़ की। सिकंदर को उत्तराधिकारी स्वयं बहलूल ने ही बनाया था। बाद में बहलूल की मृत्योपरांत वही सुल्तान बना सन 1489 में।

देखें
-----

* लोदी वंश

  



| **दिल्ली सल्तनत के शासक वंश** |
| --- |
| ग़ुलाम वंश | ख़िलजी वंश | तुग़लक़ वंश | सैयद वंश | लोदी वंश |  सूरी वंश |

सन्दर्भ
-------

* 
* 
* 

  


|
|  |
| पूर्वाधिकारीअलाउद्दीन आलम शाह | **दिल्ली के सुल्तान**1451–1489 | उत्तराधिकारीसिकन्दर लोदी |
| पूर्वाधिकारीकोई नहीं | **लोदी वंश**1451–1489 |

  

  



| **दिल्ली सल्तनत के शासक वंश** |
| --- |
| ग़ुलाम वंश | ख़िलजी वंश | तुग़लक़ वंश | सैयद वंश | लोदी वंश |  सूरी वंश |


  

साँचा:India-royal-stub
गणित और तर्कशास्त्र में **बूलीय फलन** (Boolean function), ƒ : Bk → B, के तरह का फलन है, जहाँ B = {0, 1} इसका बूलीय डोमेन है और k एक शून्य या धनात्मक पूर्णांक है। k को फलन का arity कहते हैं। जब k = 0, होने पर यह फलन वस्तुतः B का नियत अवयव होता है। बूलीय फलन को 'स्विचिंग फलन' (switching function) भी कहते हैं।

उपयोग
-----

बूलीय फलनों के अनेक उपयोग हैं। इन फलनों का उपयोग अंकीय परिपथों (डिजिटल सर्किट्स) की डिजाइन में किया जाता है। अतः आधुनिक चिपों (माइक्रोप्रोसेसर, डीएसपी, माइक्रोकन्ट्रोलर आदि की डिजाइन में बूलीय फलन बहुत उपयोगी हैं। इसी प्रकार जटिलता सिद्धान्त (complexity theory) के प्रश्नों के उत्तर के लिए इनका उपयोग होता है। बीजीय फलनों के गुणधर्मों का बीज-लेखन के क्षेत्र में में महत्वपूर्ण भूमिका होती है (विशेषतः सममित कुंजी कलन-पद्धति (symmetric key algorithm) के डिजाइन में)।

बूलीय फलनों का निरूपण
---------------------

* बीजगणितीय निरूपण
* सत्यता सारणी (ट्रुथ टेबल) के द्वारा
* चित्रात्मक निरूपण
* अंकीय निरूपण

### बीजीय निरूपण

कुछ उदाहरण
1. F = [(A + BC’)’ + ABC]’ + AB’C
2. F = A’BC’ + AB’C’ + AB’C + ABC’
3. F = (A + B + C)(A + B + C’)(A + B’ + C’)(A’ + B’ + C’)
4. F = BC’ + AB’
5. F = (A + B)(B’ + C’)
6. F = [(BC’)’(CB)´ (AB’)’]’
7. F = [(A + B)’ + (B’ + C’)’]’

### सत्य सारणी द्वारा निरूपण

बूलीय फलन

F = A’BC’ + AB’C’ + AB’C + ABC’
को सामने दिए गए सत्यता सारणी द्वारा निरूपित किया गया है।

|  |
| --- |
| {\displaystyle {\begin{array}{|c|c|c|c|}\hline A&B&C&F(A,B,C)\\\hline 0&0&0&0\\0&0&1&0\\0&1&0&1\\0&1&1&0\\1&0&0&1\\1&0&1&1\\1&1&0&1\\1&1&1&0\\\hline \end{array}}} |

### चित्रात्मक निरूपण

बूलीय फलनों का चित्रात्मक निरूपण

सन्दर्भ
-------

इन्हें भी देखें
---------------

* बूलीय बीजगणित (तर्कशास्त्र)
बापसी जैन
**बापसी जैन** एक भारतीय लेखिका हैं जिन्हें उनके सर्वश्रेष्ठ उपन्यास *लकी एवरीडे* के लिए जाना जाता है जो आश्चर्यजनक जीवन की चुनौतियों का सामना करने वाली एक महिला की आत्मनिरीक्षण आध्यात्मिक यात्रा को चित्रित करता है। जैन एक उद्यमी भी हैं।

जीवनी
-----

बापसी जैन का जन्म कोलकाता, भारत में हुआ था। उन्होंने अपनी स्कूली शिक्षा प्रस्तुति कॉन्वेंट, कोडाइकनाल से पूरी की और सिडेनहैम कॉलेज ऑफ़ कॉमर्स एंड इकोनॉमिक्स, मुंबई से स्नातक की उपाधि प्राप्त की। इसके बाद वह वित्त में अपनी शिक्षा को आगे बढ़ाने के लिए यूके चली गईं और इंग्लैंड एंड वेल्स में द इंस्टीट्यूट ऑफ चार्टर्ड अकाउंटेंट्स की सदस्य बन गईं।

उन्होंने 23 नवंबर 1985 को नीतीश जैन से शादी की और उनके दो बेटे हैं। साथ मिल कर बापसी और नीतीश जैन ने एस पी जैन स्कूल ऑफ ग्लोबल मैनेजमेंट इन दुबई, मुंबई, सिंगापुर और सिडनी के नाम से बिजनेस स्कूल स्थापित किए हैं। बापसी जैन कई अंतरराष्ट्रीय संगठनों के बोर्ड में भी हैं। मजबूर हो कर उन्हें आराम करने की अवधि के दौरान उन्होंने लिखना शुरू किया और अपनी पहली पुस्तक 'लकी एवरीडे' को आगे बढ़ाया।

लेखन कैरियर
-----------

बापसी जैन ने अपने डेब्यू उपन्यास *द ब्लाइंड पिलग्रिम* पर पेंगुइन में दस साल तक काम किया। पुस्तक के भारत में बेस्टसेलर बनने के बाद, पेंगुइन ने इस पुस्तक के लिए मार्च, 2009 में विश्व अधिकार हासिल कर लिया और बाद में पुस्तक को एक नए शीर्षक लकी एवरीडे के तहत दुनिया भर में प्रकाशित किया। वर्तमान में जैन नाइट विजन नामक सीक्वल पर काम कर रही हैं।

### लकी एवरीडे

लकी एवरीडे पुस्तक की कहानी में मानव के जीवन में आने वाली चुनौतियों के साथ तालमेल दिखाया गया हैं। माइक ब्रायन, सीईओ और प्रेसिडेंट, पेंगुइन बुक्स द्वारा इसे बेस्टसेलर का नाम दिया गया था। सूत्र का यह अत्यधिक वर्णनात्मक संस्करण पूर्व से पश्चिम मिलता है और लकी बोयस के जीवन की आत्मनिरीक्षण यात्रा पर पाठकों को ले जाता है। वह एक अमीर भारतीय व्यापारी की पत्नी है और योग के एक तलाकशुदा शिक्षक के तौर पर जीवन का नेतृत्व करती है। उन्होंने दुनिया भर में आध्यात्मिक नेताओं, योग चिकित्सकों और पाठकों को दिखाया है और साथ में हर दिन को देखने का एक नया तरीका व्यक्त किया है। उनका लेखन एक प्रेरणादायक अनुस्मारक है जिसमें प्यार, पीड़ा और आध्यात्मिकता, दोनों अशांत और शांतिपूर्ण समय की अपनी एक जगह है।

बाहरी कड़ियाँ
-------------

* The Official website for the book Lucky Everday[*मृत कड़ियाँ*]
* Penguin Books
* Bapsy Jain's Blog
* The Official website for the book Blind Pilgrim
* A Star Called Lucky
* Free chapter A STAR CALLED LUCKY

सन्दर्भ
-------

1. ↑  "Lucky Everyday Invokes a Spirit of Resilience for Today's Challenging World - Bapsy Jain's Novel Named Bestseller by Mike Bryan, CEO and President, Penguin Books". prweb.com. 26 January 2010. मूल से 24 नवंबर 2014 को पुरालेखित. अभिगमन तिथि 1 June 2012.
2. ↑  "Lucky Everyday Invokes a Spirit of Resilience for Today's Challenging World - Bapsy Jain's Novel Named Bestseller by Mike Bryan, CEO and President, Penguin Books". prweb.com. 26 January 2010. मूल से 24 नवंबर 2014 को पुरालेखित. अभिगमन तिथि 1 June 2012.
मणिलाल द्विवेदी 
**मणिलाल नभुभाई द्विवेदी** (26 सितंबर 1858 - 1 अक्टूबर 1898) गुजराती भाषा के लेखक, कवि, उपन्यासकार, निबंधकार, दार्शनिक और समाज सुधारक थे। उन्होंने 19वीं सदी के गुजराती साहित्य को बहुत प्रभावित किया और इस क्षेत्र में मान्यता प्राप्त बॉम्बे विश्वविद्यालय के पहले स्नातक थे। अर्वाचीन गुजराती साहित्य के संस्थापक नर्मद, मणिलाल को अपना बौद्धिक उत्तराधिकारी मानते थे।

मणिलाल *पंडित युग* से ताल्लुक रखते हैं, जो गुजराती साहित्य का युग है। इसके दौरान विद्वतापूर्ण लेखन विकसित हुआ। शंकर के अद्वैत दर्शन में उनकी आस्था उनके दार्शनिक विचारों का मूल आधार था।

जीवन
----

मणिलाल का जन्म 26 सितंबर 1858 को गुजरात के नाडियाड में एक शतोदरा नागर परिवार में हुआ था। उनके दादा भाईलाल दवे पुलिस उप-निरीक्षक थे। मणिलाल के साहूकार और मंदिर के पुजारी पिता नभुभाई को अपने पिता से 11,000 रुपये और घर मिला। 1880 में उन्होंने इतिहास और राजनीति में स्नातक किया। उनका अपने पिता से कोई काम करने का दवाब था। उन्होंने अपनी पढ़ाई छोड़ दी लेकिन स्वयंपाठी के रूप में एमए की पढ़ाई पूरी की। 

गुजराती लेखक गोवर्धनराम माधवराम त्रिपाठी के साथ मणिलाल ने गुजराती साहित्य में महत्वपूर्ण योगदान दिया। उन दोनों की गतिविधि की अवधि (1885-1905) को *पंडित युग* जैसे सामान्य शब्दों के बजाय *मणि-गोवर्धन युग* के रूप में मान्यता प्राप्त है। मणिलाल गुजराती साहित्य में विशिष्ट स्थान रखते हैं। उन्होंने पश्चिमी संस्कृति के लिए अपने साथी भारतीयों के अंधे उत्साह का विरोध किया। उसका प्रतिकार करने के लिए उन्होंने अपनी विचारों को प्रचारित करने का प्रयास किया।

सन्दर्भ
-------

1. ↑  Thaker, Dhirubhai (1983). *Manilal Dwivedi*. Makers of Indian Literature. New Delhi: Sahitya Akademi. पपृ॰ 14–16, 35–36. OCLC 10532609. मूल से 15 दिसंबर 2018 को पुरालेखित. अभिगमन तिथि 21 जून 2019.
2. ↑  Thaker 1983, पृ॰ 54.

|  |  |
| --- | --- |
|  | **Manilal Dwivedi** से संबंधित मीडिया विकिमीडिया कॉमंस पर उपलब्ध है।  |
**बानू हरालू** वन्य जीव संरक्षण के क्षेत्र में काम कर रही हैं।

मिशन
----

दो दशक तक टीवी पत्रकारिता (दूरदर्शन और एनडीटीवी) में सक्रिय रहीं बानू हरालू ने अब नागालैंड में वन्य जीव संरक्षण को अपना मिशन बना लिया है। 

नागालैंड के वोखा ज़िले के डोयांग जलाशय में हर साल हज़ारों किलोमीटर का सफर कर हज़ारों बाज़ पहुंचते हैं।

आराम करने के बाद के बाद वे दक्षिण अफ़्रीका की ओर रवाना हो जाते हैं. यानी ये बाज़ 22 हज़ार किलोमीटर की दूरी तय करते हैं। 

2012 से पहले नागालैंड में इन पक्षियों का बड़े पैमाने पर शिकार होता था।

कोशिश
-----

लेकिन बानू हरालू ने राज्य के मुख्यमंत्री से लेकर बड़े अधिकारियों का ध्यान इस पहलू की ओर आकर्षित किया।

उनकी कोशिशों का नतीजा रहा कि नवंबर 2013 के बाद नागालैंड में प्रवासी पक्षियों का शिकार नहीं हुआ।

मुहिम
-----

अपनी इस मुहिम के लिए बानू ने ‘नागालैंड वाइल्डलाइफ एंड बायोडायवर्सिटी कंजर्वेशन ट्रस्ट’ भी बनाया है।

पुरस्कार
--------

बानू को उनकी पत्रकारिता के लिए साल 2001 में चमेली देवी जैन पुरस्कार से नवाज़ा गया था।

लेखन
----

उन्होंने बतौर पत्रकार अपने अनुभवों के बारे में पुरस्कृत पत्रकारों के लेखों की किताब, ‘मेकिंग न्यूज़, ब्रेकिंग न्यूज़, हर ओन वे’, में भी लिखा।

सन्दर्भ
-------

1. ↑  "संग्रहीत प्रति". मूल से 11 दिसंबर 2016 को पुरालेखित. अभिगमन तिथि 8 दिसंबर 2016.
2. ↑
3. ↑  "संग्रहीत प्रति". मूल से 28 दिसंबर 2016 को पुरालेखित. अभिगमन तिथि 8 दिसंबर 2016.
4. ↑  "संग्रहीत प्रति". मूल से 14 मार्च 2017 को पुरालेखित. अभिगमन तिथि 8 दिसंबर 2016.
5. ↑  "संग्रहीत प्रति". मूल से 21 अप्रैल 2017 को पुरालेखित. अभिगमन तिथि 8 दिसंबर 2016.
6. ↑  "संग्रहीत प्रति". मूल से 2 मई 2019 को पुरालेखित. अभिगमन तिथि 8 दिसंबर 2016.
7. ↑

एक्सटर्नल लिंक्स
----------------

1.
**फल्गू नदी** (अंग्रेज़ी: Phalgu river) भारत के बिहार राज्य में बहने वाली एक नदी है। यह गया के पवित्र नगर से गुज़रती है और इस नदी का हिन्दू व बौद्ध धर्मों में महत्व है। भगवान विष्णु का विष्णुपद मन्दिर इसके किनारे खड़ा है। यह नदी गया के समीप लीलाजन नदी और मोहाना नदी के संगम से आरम्भ होती है और इसकी धाराएँ अंत में पुनपुन नदी में विलय हो जाती हैं, जो स्वयं गंगा नदी की एक उपनदी है।

विवरण
-----

फल्गु नदी झारखण्ड के पलामू जिले से निकली हैं। फल्गु नदी जहानाबाद जिले में जाकर अपना प्रवाह पूरा करती है। यह नदी बिहार में गंगा नदी में मिल जाती है। फल्गु नदी पे बहुत सारे बांध है जैसे कि घोड़ा बांध, उदेरास्थान बांध। यह नदी बिहार में दरियापुर,सुकियावा,कैरवा,शर्मा होते हुए मोकामा टाल में समाप्त हो जाती है।
यह निरंजना के नाम से भी बिहार में प्रसिद्ध है पौराणिक दृष्टिकोण से यह पवित्र माना जाता है,इस नदी का वर्णन वायु पुराण में भगवान विष्णु के छवि दर्शन का उल्लेख किया गया है। यह नदी हिंदू रीति रिवाज के अनुसार मृत आत्मा की शांति के लिए बिहार के गया जिला में पिंड दान एवं दुग्ध अर्पण के लिए महत्वपूर्ण एवं धार्मिक माना जाता है। यह बिहार के बोधगया के समीप दो अन्य नदियां यथा मोहना एवं लीलाजन नदी के साथ मिलकर अपवाह क्षेत्र टाल में फैलती हुई गंगा में विलीन हो जाती है।। बिहार में फल्गु नदी की लंबाई लगभग 135 किलोमीटर है। बिहार की पौराणिक पर्व यानी सूर्य-उपासना अर्थात छठ पूजा में इस नदी में बिहार की महिलाएं दुग्ध-अर्पण,अन्न-अर्पण, के साथ-साथ व्रत एवं छठी मैया की आराधना करते हैं। बिहार विश्व का एक ऐसा क्षेत्र माना जाता है जहां प्रकृति ऊर्जा बहुल स्रोत सूर्य देवता की पूजा करते हैं यहां के लोग बरे ही उद्यमी एवं मेहनती होते हैं ।यहां के लोग सूर्य को देवता मानते हैं लोगों के द्वारा उपजाया गया अनाज प्रयोग करने से पहले छठ पर्व के दिन अर्पित करते हैं । यह पौराणिक एवं सांस्कृतिक दृष्टिकोण से सभ्यता का प्रतीक है।

इन्हें भी देखें
---------------

* लीलाजन नदी
* मोहाना नदी
* गया, भारत

सन्दर्भ
-------

1. ↑  "Bengal District Gazaetter - Gaya By L.S.S. O'malley". *pp. 8-9*. Google books. अभिगमन तिथि 2010-05-05.

| * दे
* वा
* सं
बिहार के जल निकाय |
| --- |
| नदियाँ | 

|  |  |
| --- | --- |
| उत्तर बिहार | 
* कंकई
* कमला
* कोसी
* गंगा
* गंडक
* घाघरा
* बागमती
* बूढ़ी गण्डक
* महानंदा
* मेची
* रतुवा खोला
* लखनदेई

 |
| दक्षिण बिहार | 
* अजय
* कर्मनाशा
* किऊल
* दुर्गावती
* पुनपुन
* फल्गू
* मोहन
* लीलाजन / निरंजना
* सोन

 |

 |
| झरने | 
* ककोलत

 |
| बांध एवं बराज | 
* इंद्रपुरी बराज
* फुलवारिया डैम

 |
| पुल | 
* कोईलवर पुल
* गंगा रेल सड़क पुल
* जवाहर सेतु
* नेहरू सेतु
* महात्मा गांधी सेतु
* मुंगेर गंगा पुल
* राजेंद्र सेतु
* विक्रमशिला सेतु

 |
**बम्बई का बाबू** 1960 में बनी हिन्दी भाषा की फिल्म है जिसका निर्देशन राज खोसला ने किया है। इस फ़िल्म में देव आनन्द और सुचित्रा सेन ने अभिनय किया है। जिन चार हिन्दी फ़िल्मों में सुचित्रा सेन ने काम किया है उनमें यह दूसरी है।

संक्षेप
-------

बाबू (देव आनन्द) एक अपराधी होता है। उसका बचपन का दोस्त मलिक एक पुलिस अफ़सर होता है और बाबू को सीधी राह पर चलने की सलाह देता है। बाबू कहता है कि वह कोशिश करेगा और अपराधों में अपने भागीदार बाली (जगदीश राज) से आगे कोई अपराध करने से मना कर देता है। एक जगह डाका डालते समय बाली और उसके साथी पुलिस की गिरफ़्त में आ जाते हैं और यह समझते हैं कि उनकी मुखबिरी बाबू ने की है। जब बाली ज़मानत पर बाहर आता है तो उसका सामना बाबू से होता है। दोनों में हाथापाई होती है जिसके चलते बाली को चाकू लग जाता है और उसकी मौत हो जाती है। पुलिस के डर से बाबू उत्तर भारत के एक कस्बे में रहने जाता है जहाँ उसकी मुलाक़ात एक और अपराधी भगत से होती है। भगत की आँख वहाँ के एक रईस शाहजी (नज़ीर हुसैन) की दौलत पर होती है। भगत बाबू से कहता है कि वह शाहजी का खोया हुआ बेटा कुन्दन बनकर शाहजी के घर जाये और फिर उनकी दौलत पर हाथ साफ़ कर दे। पहले तो बाबू मना करता है लेकिन जब भगत उसे पुलिस से पकड़वाने की धमकी देता है तो वह राज़ी हो जाता है।

कुन्दन बन कर बाबू जब शाहजी के घर जाता है तो वहाँ उसकी मुलाकात शाहजी की बेटी (और अब उसकी तथाकथित बहन) माया (सुचित्रा सेन) से होती है और धीरे-धीरे उसको माया से प्यार हो जाता है। बाबू को शाहजी के घर से ख़र्च के लिए पैसा मिलता रहता है और वह भगत को थोड़ा-थोड़ा पैसा देता रहता है लेकिन भगत को तो सारी दौलत एक साथ ही चाहिए। वह बाबू को फिर धमकी देता है और माया सब छिपकर सुन लेती है और उसे सच्चाई मालूम हो जाती है। जिस दिन माया की बारात आने वाली होती है उसी दिन भगत अपने साथियों के साथ शाहजी के घर में घुसकर माया की शादी के लिए बनाये हुए ज़ेवर और नकदी लेकर जाने लगता है तो बाबू उनको रोकता है। बाबू को मार-पीटकर भगत और उसके साथी शाहजी के घर से भाग जाते हैं। यह सब माया देख लेती है। बाबू भगत का पीछा करता है और थोड़ी मार-पीट के बाद चुराई हुई दौलत वापिस हासिल कर लेता है।

इधर चोरी की वजह से शाहजी बिल्कुल टूट जाते हैं लेकिन बाबू जब चोरी हुआ सारा सामान वापिस ले आता है तो उनकी खुशी का ठिकाना नहीं रहता है। माया की शादी हो जाती है और बाबू उसे विदा करके जब वापिस लौटता है तो मलिक, जो बम्बई से उसका पीछा करता हुआ आया है, शाहजी के घर की दहलीज़ पर खड़ा होता है लेकिन वह चुपचाप खड़ा रहता है क्योंकि वह समझ जाता है कि बाबू अब सुधर चुका है।

मुख्य कलाकार
------------

* देव आनन्द - बाबू/कुन्दन
* सुचित्रा सेन - माया
* जीवन
* नासिर हुसैन - शाहजी
* अचला सचदेव - रुक्मनी
* रशीद ख़ान - भगत
* धूमल - मामू
* जगदीश राज - बाली
* मनोहर दीपक - मलिक
* ललिता कुमारी
* टुन टुन

संगीत
-----

फ़िल्म के संगीतकार एस डी बर्मन हैं और गीतों के बोल मजरुह सुल्तानपुरी ने लिखे हैं।

**बम्बई का बाबू के गीत**|  | गीत | गायक/गायिका |
| --- | --- | --- |
| १ | *ऐसे में कछु कहा नहीं जाए* | आशा भोंसले |
| २ | *चल री सजनी अब क्या सोचे* | मुकेश |
| ३ | *तकदुम तकदुम बाजे* | मन्ना डे |
| ४ | *दीवाना मस्ताना हुआ दिल* | मोहम्मद रफ़ी, आशा भोंसले |
| ५ | *देखने में भोला है* | आशा भोंसले |
| ६ | *पवन चले तो* | मोहम्मद रफ़ी, आशा भोंसले |
| ७ | *साथी न कोई मंज़िल* | मोहम्मद रफ़ी |

बाहरी कड़ियाँ
-------------

* *बम्बई का बाबू*  इंटरनेट मूवी डेटाबेस पर
प्रोफ़ेसर बलराम मिश्र का सम्बंध चम्पारन, बिहार से है। वे हिन्दी और संस्कृत के बहुत बड़े विद्वान थे। वे एम० जे० के कॉलेज बेट्टिया, बिहार विश्वविद्यालय में हिन्दी विभाग अध्यक्ष के तौर पर सेवा-निवृत्त हुए थे।

जीवन
----

प्रो० प्रोफ़ेसर बलराम मिश्र का जीवन संघर्षपूर्ण रहा है। उन्होंने कम आयु में ही अपने पिता को खोया था और अपने पुश्तेनी गाँव को पड़ा। उनकी माँ उन्हें अन्हे नाना के घर मूसाहरवा गाँव ले गई जो साटी के निकट है।

बलराम मिश्र अपने जीवन में कई उतार-चढ़ाव से गुज़रे परन्तु वे अपने लक्ष्य से कभी नहीं भटके। उन्होंने पी० एच० डी० की उपाधि प्राप्त की और चम्पारन विभूति प्रो० रविन्द्रनाथ ओझा की बेटी सुशीला से विवाह किया। सुशीला विवाह के समय केवल दसवीं कक्षा तक पढ़ी-लिखी थी परन्तु बलराम मिश्र की देख-रेख में उसने एम० ए० और पी० एच० डी० की शिक्षा पूरी की। इसके बाद वह हिन्दी महिला महाविद्यालय, बेट्टिया, पश्चिमी चम्पारन में विभाग अध्यक्ष बन गई।

कृतियाँ
-------

1. हिंदी व्याकरण : समस्या और समाधान
2. गोपाल सिंह 'नेपाली' : जीवन और साहित्य
3. नेपाली की काव्य चेतना
4. हिंदी का सतसई एवं शतक साहित्य
5. प्रसाद की गद्य भाषा का शास्त्रीय अध्ययन

सन्दर्भ
-------

1. 1 2
निर्देशांक: 28°31′10″N 77°11′19″E﻿ / ﻿28.51944°N 77.18861°E﻿ / 28.51944; 77.18861

 बलबन का मकबरा, महरौली पुरातत्व पार्क
**गयासुद्दीन बलबन का मकबरा** महरौली, नई दिल्ली, भारत में स्थित है। मलबे की चिनाई के साथ १२८७ ईस्वी के आसपास में निर्मित मकबरा भारत-इस्लामी वास्तुकला के विकास में ऐतिहासिक महत्व की इमारत है क्योंकि यहीं पर भारत में पहले इस्लामी मेहराब ने अपनी उपस्थिति दर्ज कराई थी, और कई के अनुसार यह पहला इस्लामिक गुंबद भी है, जो हालांकि बच नहीं पाया, १३११ ईस्वी में पास के कुतुब परिसर में *अलाई दरवाजा* बनाया गया, जो भारत में सबसे पुराना जीवित गुंबद है। गयासुद्दीन बलबन (१२००-१२८७) १२६६ से १२८७ तक दिल्ली के ममलुक वंश (या गुलाम वंश) के शासन के दौरान दिल्ली सल्तनत का एक तुर्क शासक था। वह गुलाम वंश के सबसे प्रमुख शासकों में से एक था। बलबन का मकबरा २०वीं सदी के मध्य में खोजा गया था।

अवलोकन
------

यह एक भव्य पत्थर और चिनाई वाली इमारत है। परंतु उसके मालिक इल्तुतमिश की कब्र में देखे जाने वाले शानदार अलंकरण की इसमें कमी है। मकबरा मध्ययुगीनांत झुग्गियों के एक व्यापक खंडहर से घिरा है। यह कुछ कोणों से कुतुब मीनार का एक उल्लेखनीय दृश्य प्रस्तुत करता है। बलबन के मकबरे के पूर्व में एक खंडित आयताकार संरचना है जिसे बलबन के बेटे खान शाहिद की कब्र कहा जाता है (जिसका मूल नाम मुहम्मद था) जो १२८५ में मुल्तान के पास मंगोलों के खिलाफ लड़ते हुए मारा गया था।

दीर्घा
------

* बलबन के पुत्र की कब्रबलबन के पुत्र की कब्र
* बलबन का मकबरा, २८ सितंबर २०१६ कोबलबन का मकबरा, २८ सितंबर २०१६ को
* बलबन के मकबरे के अवशेष, २८ सितंबर २०१६ कोबलबन के मकबरे के अवशेष, २८ सितंबर २०१६ को
* बलबन के मकबरे से सटे ढांचे के खंडहरबलबन के मकबरे से सटे ढांचे के खंडहर
* महरौली में खान शाहिद के मकबरे का प्रवेश द्वारमहरौली में खान शाहिद के मकबरे का प्रवेश द्वार
* बलबन के पुत्र खान शाहिद का मकबरा, महरौलीबलबन के पुत्र खान शाहिद का मकबरा, महरौली
* बलबन के मकबरे के बाड़े, महरौली में कब्रबलबन के मकबरे के बाड़े, महरौली में कब्र

संदर्भ
------

1. ↑  *Delhi and its neighbourhood*, by Y. D. Sharma. Published by Director General, Archaeological Survey of India, 1974. *Page 20*.
2. ↑  "Discover new treasures around Qutab". 28 March 2006. मूल से 10 August 2007 को पुरालेखित. अभिगमन तिथि 14 August 2009.

बाहरी संबंध
-----------

* बलबन का मकबरा विकिमेपिया
* बलबन के मकबरे की छवि
**बद्रीनाथ प्रसाद** (१२ जनवरी १८९९ - १८ जनवरी १९६६) भारत के सुप्रसिद्ध गणितज्ञ एवं शिक्षाशास्त्री थे। उन्हे साहित्य एवं शिक्षा के क्षेत्र में सन १९६३ में पद्म भूषण से सम्मानित किया गया था।

जीवनी
-----

बद्रीनाथ प्रसाद का जन्म 12 जनवरी 1899 ई. को जिला आजमगढ़ के मुहम्मदाबाद गोहना ग्राम के एक समृद्ध परिवार में हुआ था। इनकी पढ़ाई अपने ग्राम मुहम्मदाबाद, सीवान (सारन), पटना और वाराणसी में हुई। पटना विश्वविद्यालय से सन् 1919 में बी. एस-सी. उतीर्ण कर इन्होंने काशी हिंदू विश्वविद्यालय में एम. एस-सी. की उपाधि प्राप्त की। लिवरपूल विश्वविद्यालय से 1931 ई. में पी-एच. डी. की और 1932 ई. में पैरिस विश्वविद्यालय से स्टेट डी. एस-सी. की उपाधि प्राप्त की। लिवरपूल और पेरिस विश्वविद्यालयों में सुप्रसिद्ध गणितज्ञों के अधीन इन्होंने अध्ययन और अनुसंधान कार्य संपन्न किया था। 

ये हिंदू विश्वविद्यालय में सुप्रसिद्ध भारतीय गणितज्ञ डॉ॰ गणेश प्रसाद के प्रिय शिष्यों में से थे और उनके अधीन इन्होंने वास्तविक चरवाले फलनों के सिद्धांतों तथा श्रेणियों, विशेषतया फूर्यें श्रेणी, तथा उनसे संबद्ध अन्य श्रेणियों की, आकलनीयता पर गवेषणा की। इंग्लैंड में अपने एक प्रोफेसर के साथ आबेल आकलनीयता की निरपेक्ष विधि ज्ञात करने तथा उपयोग करने का सम्मान बँटाने का श्रेय प्राप्त किया। दो वर्ष (1922-24) तक हिंदू विश्वविद्यालय में प्राध्यापक रहने के पश्चात् ये जुलाई, 1924 ई. में इलाहाबाद विश्वविद्यालय चले गए, जहाँ लेक्चरर, रीडर, प्रोफेसर तथा गणित विभाग के अध्यक्ष पद पर रहे। बीच में दो वर्षों के लिए ये पटना कालेज में भी गणित के प्रोफेसर तथा अध्यक्ष पद पर चले गए थे। इन्होंने भारत के बाहर अनेक देशों की यात्रा की थी। विज्ञान के नैशनल इंस्टिट्यूट तथा नैशनल एकेडेमी के ये पुराने फेलो थे। इंडियन मैथेमैटिकल सोसायटी और विज्ञान परिषद के अध्यक्ष थे। भारतीय विज्ञान कांग्रेस के पुराने सदस्य और उत्साही कार्यकर्ता थे। 1945 ई. में गणित तथा सांख्यिकी अनुभाग की अध्यक्षता भी आपने की थी। भारतीय विज्ञान कांग्रेस के 53वें अधिवेशन (1965) के प्रधान अध्यक्ष रहे। 

भारत सरकार ने इन्हें पद्मभूषण की उपाधि से 1963 ई. में विभूषित किया था और 1964 ई. में संसद् राज्य सभा के सदस्य निर्वाचित हुए। 18 जनवरी 1966 ई. को हृदयगति बंद हो जाने से आपकी सहसा मृत्यु हो गई। 

| * दे
* वा
* सं
भारत १९६३ में पद्म भूषण धारक  |
| --- |
| **चिकित्सा :**मोहनलाल सोनी  •  नरेंद्रनाथ बेरी  •  **प्रशा:**के एल राव  •  हरनारायण सिंह  •  **समाज:**नितीश चंद्र लाहिड़ी  •  ओमेयो कुमार दास  •  **उपक्रम:**रमणलाल गोकुलदास सरैया  •  **साहित्य:**बद्रीनाथ प्रसाद  •  रामकुमार वर्मा  •  माखनलाल चतुर्वेदी  •  राहुल सांकृत्यायन  •  त्रिवेंकटे राजेंद्र शेषाद्रि  •  |